David Ben-Gurion

David Ben-Gurion (genys David Grün; 16 Hedra 1886 - 1 Kevardhu 1973) o an kynsa Pennvenyster a Israel. Ev a dheuth lewydh posek an gemeneth yedhowek a 1935 yn Palestin an Mandat rewlys gans Breten Veur. 

Genys veu Ben-Gurion yn Płońsk yn Poloni, rann Emperoureth Russi y'n oos na. Ev a dhallathas usya an hanow Ben-Gurion yn 1909. Ev a dheuth dhe Balestin hag oberi ena avel tiek bys may feu ev tewlys 'mes y'n Kynsa Bresel an Bys. Tan y golon rag Zionieth, hag a dhallathas yn y vewnans a-varr, a'n ledyas dhe dhos ha bos ledyer meur zionydhek ha kaderyer Kowethyans Zionydhek an Bys yn 1946.  Ben-Gurion a ledyas Israel dres an vresel Arab-Israel a 1948 ha kesunya an trevluyow  divers yn Lu Defens Israel ( - IDF).

Ben-Gurion a omdennas a bolitegieth yn 1970 hag y hwre ev bewa wosa henna yn kibbutz. An 18ves a vis Du 1973, Ben-Gurion a wodhevis gosliv yn y ympynnyon. Ev a verwis wosa nebes seythenyow.

Klass:Didhuwydhyon
Klass:Dinethyansow 1886
Klass:Mernansow 1973
Klass:Pennvenystroryon
Klass:Polakyon
Klass:Politegoryon yn Asi
Klass:Skriforyon
Klass:Socyalydhyon